અમેરિકાના ન્યૂ જર્સીના બરગન કાઉન્ટીમાં શનિવાર રાતે કંઈક એવું બન્યું જેને જોઈને બધા દંગ રહી ગયા. એક યુવતી અચાનક પૂરમાં ફસાઈ ગઈ અને કાર પર ચડીને બેસી ગઈ. આ સમયે યુવતીએ વેડિંગ ગાઉન પહેરેલું હતું. ભારે વરસાદને લીધે હેકેનસેક નદીમાં ભારે પૂર સ્થિતિ સર્જાઈ હતી. બોગાટા પોલીસ ડિપાર્ટમેન્ટના ફેસબુક પર વીડિયો પોસ્ટ કરતા લખ્યું કે, ‘અચાનક પૂર આવવાને કારણે વર-કન્યા અને તેમનો દોસ્ત કારમાં ફસાઈ ગયા પણ ત્રણેયને ત્યાંથી હેમખેમ બહાર કાઢી લેવામાં આવ્યા.’